62020TO0377_INF
A Törvényszék elnökének 2020. július 22‑i végzése –KN kontra EGSZB
(T‑377/20. R. sz. ügy)
„Ideiglenes intézkedés – Közszolgálat – Az EGSZB tagja – Zaklatás – Az OLAF vizsgálata – Az EGSZB elnökségének határozata – Végrehajtás felfüggesztése iránti kérelem – A sürgősség hiánya”
1.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei – Fumus boni iuris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének egymással szembeni mérlegelése – A vizsgálat sorrendje és módja – Az ideiglenes intézkedésről határozó bíró mérlegelési jogköre
(EUMSZ 256. cikk, (1) bekezdés, EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 14–17. pont)
2.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Bizonyítási teher – Vagyoni kár – Részletes okirati bizonyítékokkal alátámasztott, konkrét és pontos információk szolgáltatásának kötelezettsége
(EUMSZ 256. cikk, (1) bekezdés, EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 20–23. pont)
3.
Ideiglenes intézkedés iránti kérelem – A végrehajtás felfüggesztése – Az elrendelés feltételei – Sürgősség – A felperes jóhírnevének sérelme – Nem vagyoni kár, amely nem hozható helyre hatékonyabban ideiglenes intézkedés útján, mint az alapeljárásban – Hiány
(EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 38–40. pont)
Tárgy
Egyfelől az EGSZB 2020. június 9‑i, a felperest többek között minden coaching és személyzeti igazgatási tevékenység alól felmentő határozata végrehajtásának felfüggesztése, másfelől pedig e határozatnak az Európai Unió intézményei és a tagállamok bizonyos szervei számára történő továbbításának ideiglenes felfüggesztése iránt az EUMSZ 278. és EUMSZ 279. cikk alapján benyújtott kérelem.
Rendelkező rész
1)
A Törvényszék elnöke az ideiglenes intézkedés iránti kérelmet elutasítja.
2)
A Törvényszék elnöke a költségekről jelenleg nem határoz.